《自瀛德趋东昌道中杂言八首 其四》
明代·蔡文范

碣石衔天府，清漳解北流。星槎天上使，萧鼓驿边舟。

岸柳纡行旆，州兵护彩旒。还闻元夕近，灯样自南州。

作者简介：明江西新昌人，字伯华。隆庆二年进士，除刑部主事。张居正起复，同舍郎艾穆、沈思孝以抗疏廷杖，文范慷慨护视，谪闽司运官。居正没，起武库郎，出为湖广学使，升广东参议。有《缙云斋稿》、《甘露堂集》。